projecte-aina/catalan_government_crawling huggingface dataset:
Amb un acte a l'Espai Express, Manlleu Associació de Botiguers ha celebrat els seus divuit anys d'existència i servei als associats.
La festa d'aniversari va comptar amb l'assistència de l'alcalde de Manlleu, Àlex Garrido; la directora general de Comerç, Muntsa Vilalta; la directora dels Serveis Territorials d'Empresa i Coneixement a la Catalunya Central, Bàrbara Minoves; el regidor de Promoció Econòmica, Eudald Sellarès; entre altres membres de les diferents Juntes del MAB i dels seus associats.
Manlleu Associació de Botiguers (MAB) va néixer l'any 1999 per treballar conjuntament per a la defensa dels interessos del sector comercial de Manlleu.
El MAB aglutina un conjunt d'establiments comercials de sectors diversos que aposten per la unió i la cooperació en l'impuls d'accions de dinamització comercial.
Des dels seus inicis, l'associació ha col·laborat amb altres agents del municipi i s'han creat sinergies amb altres sectors com la cultura, el turisme o les festes populars, a més d'impulsar diferents iniciatives solidàries vinculades amb Manlleu.
El Consorci de Comerç, Artesania i Moda de Catalunya (CCAM) continua el cicle de sessions "Esmorzapps.
Aplicacions al servei del comerç".
La propera jornada tindrà lloc a Girona el dia 12 de juny, a les 9.30h (Passatge Manel Bonmatí i Romaguera, 2), i compta amb la col·laboració de PIMEComerç.
Els desenvolupadors de diferents solucions tecnològiques explicaran els seus projectes als comerciants, amb l'objectiu d'animar-los a utilitzar aquestes eines.
En aquesta sessió es presentaran els projectes de Mapp4all, Gioop, GastroCAT i My Chef Tool.
Per assistir a la jornada, cal inscripció prèvia aquí
L'Eix Comercial Creu Coberta engega la campanya "Silenci" amb l'objectiu de conscienciar la ciutadania i els visitants de la necessitat de preservar el silenci de nit als nostres carrers.
La campanya, que s'explica en català i anglès, consta de cartells i adhesius que es distribuiran a terrasses i establiments de l'eix comercial en les properes setmanes.
Els eixos comercials de Poble Sec i Paral·lel, Nou Eixample i La Marina se sumen a la fundació Barcelona Comerç.
Amb aquestes 3 noves incorporacions, l'entitat compta ja amb la representació de 20 eixos comercials de Barcelona.
Actualment, les agrupacions que conformen el Patronat de Fundació Barcelona Comerç són les següents: carrer de Sants; Comerciants de Poble Sec i Paral·lel; Cor d'Horta i Mercat; Cor Eixample; Creu Coberta; Eix Clot; Eix Comercial de Sant Gervasi; Eix Comercial del Raval; Eix Comercial Gran de Gràcia; Eix Fort Pienc; Eix Maragall; Eix Sagrada Família; Eix de Sant Andreu; La Marina; Nou Barris Centre Comerç; Nou Eixample; Sant Antoni Comerç; Sant Martí Eix Comercial; Sants- Les Corts Eix Comercial i; Sarrià Eix Comercial.
Segons dades de la Fundació Barcelona Comerç, els 20 Eixos integren a més de 11.000 comerços, donen ocupació a més de 35.000 persones, i facturen més de 7.000 milions d'euros que representen a l'entorn del 7% del PIB de la ciutat.
Una seixantena de mercats municipals de Catalunya s'han interessat pel programa de Tours Virtuals, un nou servei del CCAM a l'abast de tots els mercats municipals de Catalunya.
Els Tours Virtuals són un instrument de promoció i difusió que permet als mercats establir nous sistemes d'informació i comunicació amb els clients, aprofitant les oportunitats que ofereix la xarxa.
Tots els mercats municipals de Catalunya poden sol·licitar la realització del tour virtual del seu mercats enviant un correu a [EMAIL].
La CECOT organitza el taller: Estic a Instagram, i ara què? amb l'objectiu d'aprofundir en l'ús de les xarxes socials com a instrument de promoció comercial.
La sessió formativa, que tindrà lloc el proper 19 de juny a la seu de la CECOT a Terrassa (Sant Pau, 6), anirà a càrrec d'Helena Casas –consultora i docent de màrqueting digital i personal branding.
En aquesta sessió a més de dotar de les eines necessàries per a poder fer front a les situacions amb èxit, donar impuls als negocis i descobrir com recuperar i generar motivació hi participarà un empresari d'èxit que explicarà la seva experiència.
Cal inscripció prèvia - [EMAIL]
FECOM – Federació provincial d'empresaris de Comerç de Lleida
Per dinamitzar i enllaçar els comerços de la Vila amb els del Port, es farà un sorteig el dia 29 on cada botiga donarà un premi regal.
Les del Port d'una botiga aleatòriament de la Vila i les de la Vila d'una del Port, fent xarxa entre els dos àmbits comercials del municipi.
Cal inscripció prèvia - [EMAIL]
Els clients obtindran tiquets d'accés al photocall en les seves compres als comerços associats identificats amb el cartell, banderol i placa.
Un cop obtingut aquest tiquet hauran de buscar el photocall ubicat pels diferents indrets del centre per fer-se la fotografia i penjar-ho al Facebook de Tortosa Centre, etiquetan-mos i mencionant.
Hi haurà 5 premis de 50€ en vals de compra.
DURANT LA SETMANA DEL COMERÇ A CATALUNYA, EL GRUP DE COMERCIANTS CODINENCS, ORGANITZA PER SEGON ANY CONSECUTIU UN CONCURS D'APARADORS ENTRE ELS ASSOCIATS.
AQUESTA ACTIVITAT SERÀ PUNTUADA PELS COMPRADORS I CLIENTS DELS ESTABLIMENTS I S'ENTRERÀ EN EL SORTEIG D'UN VIATGE PER A DUES PERSONES EN GLOBUS AEROESTATIC PER LA COMARCA DEL VALLÈS ORIENTAL.
TANMATEIX EL GUANYADOR DEL CONCURS D'APARADORS REBRÀ UN TROFEIG I UNS OBSEQUIS.
CAL INSCRIPCIÓ PRÈVIA PELS COMERÇOS QUE FACIN APARADOR - [EMAIL]
SETMANA DEL 23 AL 29 DE MARÇ de 2020
Posarem en valor els productes de proximitat als establiments associats, mitjançant l'exposició dels productes elaborats al Bages i a la Catalunya Central, tastos diversos a establiments antagònics, visites guiades de les escoles als comerços, concursos, degustacions, desfilada de moda i sorteig d'una panera de productes locals.
Unió de Botiguers i Comerciants de Manresa, i s'hi adhereix l'Associació de Comerciants del c/ Guimerà de Manresa, GUIMERÀ COMERÇ
Als comerços associats de la Unió de Botiguers i Comerciants de Manresa i de l'Associació de Comerciants del c/ Guimerà de Manresa, Guimerà Comerç
EL Consorci de Comerç Artesania i Moda de la Generalitat de Catalunya vol posar en marxa un nou projecte que té com a finalitat millorar la visibilitat i el posicionament web dels Mercats Municipals de Catalunya a través de la realització d'un Tour Virtual.
Els tours virtuals són una eina de publicitat amb unes possibilitats de difusió il·limitades, permeten localitzar i recomanar el mercats d'una forma fàcil i original.
Mostren els mercats, les seves parades i productes, des de qualsevol dispositiu, moment i lloc del món.
S'ha realitzat una prova pilot a 10 mercats municipals de Catalunya: Mercat Municipal de Salt, Mercat Municipal de la Independència de Terrassa, Mercat Municipal de Sant Adrià, Mercat de la Constitució de Viladecans, Mercat Municipal de les Bòbiles de Martorell, Mercats Municipals de Sant Jordi, Torre de la Vila i Centre-la Muntanyeta de Sant Boi de Llobregat, Mercat Municipal del Vendrell i Mercat Municipal de la Sínia de Sant Pere de Ribes i els resultats han sigut excel·lents, ja que ara disposen d'una eina que els permet tenir presència a la xarxa de manera senzilla, ràpida i gratuïta i els usuaris han descobert una nova porta d'entrada als seus mercats.
Podeu veure el resultats i passejar per l'interior d'aquests mercats visitant el següent enllaç: Toursmercatsdecatalunya
Tots els mercats municipals de Catalunya poden sol·licitar la realització del tour virtual del seu mercats enviant un correu a [EMAIL].
Ens posarem en contacte amb vosaltres per tal d'explicar-vos el funcionament d'aquest nou servei de digitalització.
Aquesta eina web us permet avaluar la competitivitat de la vostra empresa en l'ús de les noves tecnologies.
Només cal que respongueu el següent qüestionari i automàticament rebreu un informe personalitzat que analitzarà la vostra estratègia en àmbits com la presència a internet, les xarxes socials, la implementació del comerç electrònic online i la digitalització del punt de venda.
Per a cada àmbit trobareu una valoració genèrica i un seguit de propostes de millora.
La directora general de Comerç, Muntsa Vilalta, va participar en l'acte que va organitzat el Consell de Gremis conjuntament amb els Gremis de Flequers, Floristes i Llibreters per presentar les diferents activitats que es van realitzar per la celebració de la diada de Sant Jordi.
En aquest marc la directora va destacar que un "gairebé un 13% dels comerços de Catalunya (el 12, 74 %), entre floristeries, llibreries i fleques, estan vinculats i es mobilitzaran per la Diada de Sant Jordi, per a la promoció i venta de la rosa, el llibre i el pa".
També va voler ressaltar el pes econòmic que té el sector del comerç a Catalunya i la funció social que exerceix.
D'altra banda la directora va valorar la "feina que estan realitzant el gremis, actors protagonistes de la Diada" i va assenyalar que "el dia de Sant Jordi és cultura i també és la demostració per excel•lència del model de comerç de proximitat que té Catalunya".
D'altra banda, la directora va recordar que fa poques setmanes enrere la Generalitat va presentar la campanya.
Una campanya que vol promocionar el comerç urbà i reforçar el seu paper com a eix vertebrador del territori.
En aquest sentit, la directora Muntsa Vilalta va assenyalar que "la campanya podria esta feta especialment per la celebració de la Diada, perquè anima a fer el que farem tots diumenge: surt al carrer i viu el comerç".
En l'acte la directora va estar acompanyada dels presidents i representants dels gremis Joan Guillén, Pere Fàbregues i Jaume Bertran responsables dels Gremis de Floristes, Llibreters i Flequers respectivament i alhora també de Miquel Donnay com a president del Consell de Gremis, la regidora de Comerç i Mercats de l'Ajuntament de Barcelona, Montserrat Ballarín, i de l'inspector de la Guàrdia Urbana de Barcelona, David Martínez.
Segons l'estudi de la Facultat d'Economia de la UdG el sector de la carnisseria pateix una crisi estructural que fa que ens haguem de replantejar com vendre més amb la mateixa estructura i que per tant la deslocalització dels nostres punts de venda (a través de compra whatsapp, online o punts de recollida), sigui necessària en el present immediat.
Per això des del Gremi volem potenciar una campanya a gran escala i també customitzada individualment per potenciar les compres per whatsapp a totes les carnisseries gironines.
PUNTS DE VENDA FÍSICS, XARXES SOCIALS (promoció de l'acció) i PREMSA
Aquest any el concurs el dediquem a la sostenibilitat.
Pretenem ressaltar les accions que fa cada comerç des del seu espai de treball per a ser més sostenible.
Volem que els participants retratin accions i objectes utilitzats per ajudar a la sostenibilitat del nostre planeta.
Fes la FOTO i puja-la al teu Facebook i/o Instagram i Twitter, amb l'etiqueta, i etiqueta'ns amb per tal que la veiem.
Totes les bases del concurs a la nostra web.
DEL 21 DE MARÇ AL 28 DE MARÇ DE 2020
ASSOCIACIÓ DE COMERÇ I TURISME DE BEGUR (ACIT)
El Departament d'Empresa i Coneixement, a través del Consorci de Comerç, Artesania i Moda (CCAM), ha posat en marxa Taulellcomerç.cat, una plataforma d'iniciatives innovadores per reactivar el comerç local.
Aquesta iniciativa neix amb la voluntat de ser l'altaveu de les entitats i associacions de comerç, donant visibilitat a les seves diferents iniciatives de dinamització i Marketplaces.
L'objectiu és que aquesta plataforma esdevingui un referent online per a les entitats, les empreses i els consumidors.
Pel que fa a les entitats i associacions de comerç, aquesta plataforma els donarà visibilitat i difusió.
Així mateix, els comerciants i botiguers veuran les accions què duen a terme les entitats de la seva ciutat i comprovaran el valor d'associar-se, la força del treball col·lectiu i la importància de la col·laboració público-privada.
De la seva banda, la plataforma permetrà als consumidors disposar d'un lloc web on podran localitzar i accedir a les promocions i campanyes que fan a la seva ciutat, així com descobrir els Marketplaces i directoris d'establiments amb servei a domicili que associacions i ajuntament de tot Catalunya han posat en funcionament les darreres setmanes.
Taulellcomerç.cat és una acció que s'emmarca en el pla de xoc i reactivació del comerç postCOVID-19, elaborat pel Departament d'Empresa i Coneixement, a través del CCAM, en col·laboració amb el sector.
El pla de xoc s'articula en tres vectors: incentivació de la demanda, reactivació de l'oferta/empreses i revitalització del centres urbans i inclou mesures econòmiques i financeres, de prevenció i seguretat, de reactivació de negoci, i d'informació i comunicació.
Per accedir a TaulellComerç-cat clica aquí
Coincidint amb l'obertura gradual dels establiments comercials, el Departament d'Empresa i Coneixement, a través del CCAM, ha posat en marxa la segona onada de la campanya de comerç que te per objectiu reactivar el comerç de proximitat.
La campanya consta de tres espots diferents (restauració, joieria i moda) que s'emeten per TV3 i també de falca de ràdio i publicitat a les xarxes socials.
Taulell Comerç, la plataforma d'iniciatives innovadores per reactivar el comerç local, estrena una nova secció dedicada a experiències internacionals dels Business Improvement Districts (BID's).
Amb el nom d'INTspira't, Taulell Comerç vol apropar les actuacions d'excel·lència comercial més recents a nivell mundial per tal que serveixin d'inspiració i contribueixin a difondre la feina que es duu a terme des del teixit associatiu.
Més informació a Taulell Comerç
Prop de 2000 empreses han participat al cicle organitzades pel CCAM.
Les sessions en línia han comptat amb la col·laboració d'experts en diferents àmbits relacionats amb la reactivació econòmica per la COVID-19.
Fins ara han tingut lloc un total de 8 sessions que han abordat diferents temàtiques d'actualitat: reobertura dels establiments comercials, la transformació digital del comerç, nous instruments de finançament alternatiu, la gestió emocional en entorns incerts, o els hàbits de consum i el comerç post-Covid, entre altres.
Els vídeos de la sessions estan disponibles a través de la web del CCAM i del canal de Youtube del Departament d'Empresa i Coneixement.
La directora general de Comerç, Muntsa Vilalta, i l'alcalde de Falset, Jaume Domènech, han firmat un conveni de col•laboració pel finançament de les obres de condicionament i nova ubicació del mercat setmanal de la vila.
Amb aquesta signatura, la Generalitat —a través del Consorci de Comerç, Artesania i Moda (CCAM)— i l'Ajuntament de Falset expressen la voluntat compartida de fomentar i millorar l'oferta comercial local i promoure l'activitat econòmica del municipi.
En aquest context, el CCAM col•labora en el projecte de condicionament del carrer Josep Campàs, i els terrenys destinats a acollir l'aparcament del mercat setmanal de la vila, actuació que revitalitzarà la zona, actuarà com a locomotora i millorarà accés al cor comercial de la Vila aconseguint un major grau d'atractivitat de la zona.
La directora general de Comerç i del Consorci de Comerç, Artesania i Moda (CCAM), Muntsa Vilalta, i la presidenta de la Federació Provincial d'Empresaris de Comerç de Lleida (FECOM), Maria Rosa Eritja, han signat un conveni de col·laboració pel qual la Generalitat i la FECOM sumen esforços per impulsar una sèrie d'actuacions orientades al foment de la competitivitat del sector comercial al territori.
El Departament d'Empresa i Coneixement —a través del Consorci de Comerç, Artesania i Moda (CCAM)— i la FECOM comparteixen l'interès comú de reforçar la col·laboració per impulsar actuacions de foment i consolidació del comerç català, així com també la promoció i difusió del model català de comerç de proximitat al territori de Lleida.
Amb aquesta premissa, l'objecte del conveni és establir un marc de col·laboració entre el CCAM i la FECOM per a la realització del pla d'actuacions 2016 de l'entitat i, en concret, per al desenvolupament del Pla per a la Innovació i Competitivitat de l'empresa Comercial "Som Empresa, Som Comerç", a la demarcació de Lleida.
El Pla d'actuacions impulsat per la FECOM al llarg de 2016 inclou, entre d'altres, la creació d'una Borsa de negocis, un Pla anual de formació, la celebració de jornades i reunions entorn a l'àmbit urbanístic i d'infraestructures, o bé la introducció i seguiment d'accions entorn al món de les noves tecnologies.
La Generalitat, a través del CCAM, aporta 34.356,04 euros al pla d'actuacions, d'un pressupost total de 68.712,07 euros.
Suma't a la Setmana del Comerç!
Entre el 23 i el 29 de març de 2020 celebrarem la quarta edició de la Setmana del Comerç i la volem celebrar arreu del territori.
Si sou una entitat del sector i voleu sumar-vos a la Setmana organitzant alguna activitat de dinamització al vostre municipi durant aquestes dates, tan sols cal que ompliu aquest formulari i l'envieu a [EMAIL]
En aquests darrers 3 anys hem realitzat més de 500 activitats arreu de Catalunya per posar en valor el nostre!
És el moment de celebrar-ho tots junts amb més activitats per donar visibilitat a la feina realitzada per les entitats i associacions de comerç i serveis del país.
Per a més informació podeu trucar al telèfon del Comerç 93 484 99 09
Qualsevol client del comerç del Berguedà pot publicar al seu Instagram una imatge comprant o utilitzant un servei en un establiment del Berguedà, la imatge d'un establiment del Berguedà, o un producte o servei adquirit en un comerç del proximitat del Berguedà, i utilitzar les etiquetes i.
També s'anima als participants del concurs a mencionar el nom de l'establiment, el municipi del Berguedà el qual pertany i que expliquin en poques paraules què és el que es valora més de la compra o de l'establiment.
Hi ha 900€ de premis en vals de compra que se sortejaran entre tots els participants.
Les dates dels 6 sortejos són: 27 de març, 10 i 24 d'abril, 8 i 22 de maig i 1 de juny.
En cada sorteig hi haurà 150€ en vals de compra i 3 premiats que s'enduran 50€ cadascun per gastar al comerç del Berguedà.
Podeu consultar les bases del concurs.
Agència de Desenvolupament del Berguedà, amb la col·laboració de: Unió de Botiguers i Comerciants de Berga, Associació de Comerciants de Gironella, Unió de Botiguers i Comerciants de Puig-reig, Unió de Comerciants i Botiguers d'Olvan – Cal Rosal, Associació de Comerciants de Casserres; i Associació de Comerciants i Empresaris de Bagà
Els comerciants adherits obsequiaran als seus clients amb un cupó de RASCA per cada compra.
Entre els cupons hi ha premis de descomptes entre els comerços adherits, premis físics dels comerços adherits, bosses i carros de la compra amb el logo del Comerç de Riudoms, figures del Cavall del Germans Nebot, carros de la compra, samarretes de la Festa Major i candaus de bicicleta.
Els comerciants han de fer inscripció prèvia: [EMAIL]
Del 3 al 24 de març es pot emplenar una butlleta per a participar en el sorteig de dues mones de Pasqua de la pastisseria Artidolç, comprant als comerços associats a LF Comerç.
El sorteig es realitzarà el 31 de març.
LF Comerç (Associació de botiguers comerciants i professionals de Les Franqueses del Vallès)
Botigues associades a LF Comerç de Les Franqueses del Vallès
Per poder participar en el joc simplement s'ha de recollir una butlleta en els comerços que hi ha en aquests carrers i que tenen el cartell del joc a l'aparador.
Per respondre la butlleta simplement s'ha de fer un exercici d'observació de l'entorn més immediat.
Un cop heu trobat les cinc preguntes s'ha de dipositar la butlleta amb les vostres dades a l'Oficina de Turisme de Vic, de la Plaça del Pes,1.
Entre totes les persones que hagin respost correctament el diumenge 5 d'abril del Mercat del Ram es farà el sorteig de productes dels comerços de l'Illa de la Pietat
Àrea de comerç i àrea de turisme de l'Ajuntament de Vic.
Carrer Cardona, carrer Sant Sadurní i Plaça de la Pietat del centre històric de Vic
El comerç és i ha estat un dels actius més importants per al desenvolupament de qualsevol comunitat.
De l'edat mitjana a l'actualitat, els intercanvis comercials han contribuït a la construcció d'una identitat pròpia que s'ha anat configurant al costat de la societat.
Aquesta és la nostra particular "Denominació d'Origen", on el factor humà és capaç de construir un valor afegit que va més enllà del producte.
Així com cada vi és el resultat únic d'una terra, unes arrels, un clima, una cura i uns processos particulars, la nostra "Denominació d'Origen", encara que simbòlica, és també única i irrepetible.
Us convidem a un recorregut pel passat que ens conduirà fins al present i ens deixarà a les portes del futur i els seus interrogants seguint la mirada del comerç de proximitat.
Ajuntament de Banyoles, Museu Arqueològic de Banyoles, Associació Banyoles Comerç i Turisme.
Col·labora: Diputació de Girona, Generalitat de Catalunya.
La directora general de Comerç i del Consorci de Comerç, Artesania i Moda (CCAM), Muntsa Vilalta, i el president del Consell de Gremis de Comerç, Serveis i Turisme de Barcelona, Miquel Donnay, han signat un conveni de col•laboració pel qual la Generalitat i el Consell de Gremis sumen esforços per impulsar una sèrie d'actuacions orientades al foment de la competitivitat del sector comercial a la demarcació de Barcelona.
El Departament d'Empresa i Coneixement —a través del Consorci de Comerç, Artesania i Moda (CCAM)— i el Consell de Gremis de Comerç, Serveis i Turisme de Barcelona, comparteixen l'interès comú de reforçar la col•laboració per impulsar actuacions de foment i consolidació del comerç català, així com també la promoció i difusió del model català de comerç de proximitat a Barcelona.
Amb aquesta premissa, l'objecte del conveni és establir un marc de col•laboració entre el CCAM i el Consell de Gremis per a la realització del pla d'actuacions 2016 de l'entitat i, en concret, per al desenvolupament d'una renovada activitat de promoció per agrupar interessos i necessitats del sector.
El Pla d'actuacions impulsat pel Consell de Gremis al llarg de 2016 inclou, entre d'altres, la creació d'una Taula de Coordinació de les entitats; eines de suport en informàtica i comunicació I l'organització de trobades sectorials.
La Generalitat ha aprovat el calendari comercial definitiu d'obertura comercial autoritzada a Catalunya per al 2017.
Els dies 8 de gener, 2 de juliol, 1 de novembre i 6, 8, 10, 17 i 24 de desembre de 2017, seran festius d'obertura autoritzada a Catalunya, d'acord amb la normativa catalana vigent d'horaris comercials
El Departament d'Empresa i Coneixement, a través de la Direcció General de Comerç, estableix un total de vuit festius anuals dels quals, els ajuntaments poden substituir-ne fins a dues dates.
D'acord també amb la Llei d'horaris comercials, s'afegeixen dos dies més al calendari comercial, que els municipis han de fixar en funció del màxim aprofitament comercial i d'acord amb els comerciants.
Més d'un centenar d'ajuntaments catalans han afegit o modificat el calendari de festius amb obertura comercial autoritzada per al 2017 (que es recullen a la resolució EMC-2915-2016, de 21 de desembre).
Entre ells, el consistori de Barcelona ha establert que els comerços de la ciutat podran obrir al públic els dies 8 de gener, 23 d'abril, 2 de juliol, 1 de novembre i 3, 6, 8, 10, 17 i 24 de desembre de 2017.
Pel que fa als dos dies festius addicionals d'obertura comercial autoritzada que poden fixar els ajuntaments, en el cas dels consistoris que no hagin designat cap data específica, s'entendran com a dates escollides i aplicables en els seus àmbits territorials el 12 d'octubre, i el 3 de desembre de 2017.
L'acció consisteix en dues actuacions.
La primera consisteix en un conjunt de 4 entrevistes als presidents de les associacions de comerciants, a un emprenedor del municipi i a un comerç amb una llarga trajectòria.
L'objectiu es donar a conèixer diferents perspectives sobre el comerç del municipi i promocionar el comerç local.
La segona actuació consisteix en un col·loqui - taula rodona al programa de radio local "El Fanalet" que s'emet els dilluns a les 22h i i els diumenges a les 9h i tracta temes de caire local.
S'aprofitarà la Setmana del Comerç per fer varies entrevistes tant a comerciants com als ciutadans sobre la seva percepció del comerç de Montcada i Reixac.
Publicació a La Veu (diari local) el divendres 20 de març i a Radio MiR (104.6 FM) el dilluns 23.
Regidoria de Comerç i Turisme – Aj.